**Eikehjort** (*Lucanus cervus*) er en billeart i familien hjortebiller (*Lucanidae*). Arten er Europas største bille.

Kjennetegn
----------

 Hunnen mangler hannens forstørrede kjever
En meget stor og kraftig bille, hannene av noen underarter kan bli opptil 10 centimeter lange. Oversiden er nokså blank.
Eikehjorten har svart hode og forbryst, mens dekkvingene er mørkt kastanjebrune. Hunnen er mindre enn hannen, dersom totallengden varierer mellom 2,5 til 7,5 cm. Hannen har forlengede, kastanjebrune overkjever. Hos større individer er disse krumbøyd, hjortetakket og inntil 3 cm lange. Som vanlig hos slekten *Lucanus* har hannen høye tverrkjøler langs hodets bakkant på sidene, disse er mest utviklet hos store individer.

Levevis
-------

Overkjevene brukes som våpen under kampen om hunnene, hannene låser kjevene sammen og forsøker å kaste hverandre på rygg. Hannene er aktive og aggressive, tross den store kroppen flyr de også ganske godt. De kan være aktive både om dagen og om natten. Eikehjorten drikker utflytende saft fra eiketrær, og det er der den liker seg. Larven lever i morkent eiketre. I Nord-Europa finnes den stort sett bare i grove, gamle eiketrær, lenger sør virker det som om arten er mindre krevende. Det tar ca. 5 år for den å utvikle seg.

Utbredelse
----------

Arten har vært utbredt i Sør- og Mellom-Europa, Danmark og Sør-Sverige, men den har gått mye tilbake og man antar at den i dag er utdødd i Danmark og bare finnes på noen få lokaliteter i Sverige. Østover finnes det underarter i Lilleasia (*Lucanus cervus akbesianus*) og Midtøsten (*Lucanus cervus judaicus*). Man har antatt at billen ikke finnes i Norge, men det er registrert et usikkert funn nær Arendal i 1875, og tidlig på 1980-tallet av Emil J. M. Rosseland ved Øynesvann i Holt. Billen ble funnet ved en innsamling av biller til et 4H prosjekt. Billen lå i billesamlingen på gutterommet i barndomshjemmet i over 25 år, før den ble oppdaget av professor i molykylær vitenskap ved Universitetet i Oslo, Göran Nilsson, som er venn av finneren. Funnet blir offentliggjort i Norwegian Journal of Entomology (Nilsson, Rosseland og Zachariassen, 2009).

Rødlistevurdering
-----------------

Eikehjorten ble publisert som ny for Norge i 2009, etter et funn av en bille ved Øynesvann i Agder på begynnelsen av 1980-tallet. Det har i ettertid imidlertid vist seg at eksemplaret som ble publisert ikke er en eikehjort, men en amerikansk hjortebilleart som heter *Lucanus (Pseudolucanus) capreolus* (det. Luca Bartolozzi). Eksemplaret må derfor betraktes som innført, og det er derfor ingen bekreftede funn av eikehjort i Norge.

Systematisk plassering
----------------------

Underartene blir hovedsakelig skilt på tallet på blader i antenneviften, som varierer fra fire til seks. Det er ganske usikkert om dette er en pålitelig karakter til å skille bestander i denne svært variable arten 

**Treliste**
* Insekter, Insecta
	+ Ordenen biller, Coleoptera
		- Underordenen Polyphaga
			* Overfamilien Scarabaeoidea
				+ Familien hjortebiller, Lucanidae Latreille, 1806
					- Underfamilien Lucaninae Latreille, 1806
						* Stammen Lucanini Latreille, 1806
							+ Slekten *Lucanus* Scopoli, 1763
								- **eikehjort** *Lucanus cervus* (Linnaeus, 1758) - underarter:
									* *Lucanus cervus akbesianus* Planet, 1896- Lilleasia
									* *Lucanus cervus cervus* (Linnaeus, 1758) - Europa
									* *Lucanus cervus judaicus* Planet, 1900- Midtøsten
									* *Lucanus cervus laticornis* Deyrolle, 1864 - Tyrkia
									* *Lucanus cervus turcicus* Sturm, 1843- Lilleasia

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. 1 2  Ødegaard F, Hanssen O, Laugsand AE og Olberg S (24. november 2021). «Biller. Vurdering av eikehjort *Lucanus cervus* som CR→NE for Norge»Åpent tilgjengelig. *Norsk rødliste for arter 2021*. Artsdatabanken. Besøkt 30. mars 2023.
3. ↑  Agderpostens papirutgave 8. juni 2009 s. 6
4. ↑  «Sabatinelli, G. (2008) The Scarabs of the Levant - *Lucanus cervus*». Arkivert fra originalen 6. oktober 2014. Besøkt 11. juni 2015.

Kilder
------

* Nilsson, G. Rosseland, E. og Zachariassen, K.E. 2009. The stag beetle *Lucanus cervus* (Linnaeus, 1758) (Coleoptera, Lucanidae) found in Norway. Norwegian Journal of Entomology 56: 9-12.
* Rødlistevurdering for eikehjort i Norge:  Arkivert 13. oktober 2021 hos Wayback Machine.

Eksterne lenker
---------------

* (en) *eikehjort* i Encyclopedia of Life Rediger på Wikidata

* (en) *eikehjort* i Global Biodiversity Information Facility Rediger på Wikidata

* (no) *eikehjort* hos Artsdatabanken Rediger på Wikidata

* (sv) *eikehjort* hos Dyntaxa Rediger på Wikidata

* (en) *eikehjort* hos Fauna Europaea Rediger på Wikidata

* (en) *eikehjort* hos Fossilworks Rediger på Wikidata

* (en) *eikehjort* hos NCBI Rediger på Wikidata

* (en) *Kategori:Lucanus cervus* – bilder, video eller lyd på Wikimedia Commons Rediger på Wikidata

* (en) *Lucanus cervus* – galleri av bilder, video eller lyd på Wikimedia Commons Rediger på Wikidata

* *Lucanus cervus* – detaljert informasjon på Wikispecies Rediger på Wikidata
* Eikehjort, Europas største bille, påvist i Norge for første gang! - Artsdatabanken

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Universalis
 |